OBEC VRÁDIŠTE



**Všeobecne záväzné nariadenie**

**Obce Vrádište**

**č. 1/2020**

**o ochranných pásmach cintorína obce Vrádište**

**Milan Kováč**

**starosta obce**

Vyvesené dňa : 04.03.2020

Zvesené: 19.03.2020

Obec Vrádište (ďalej len „Obec“) podľa ustanovenia § 6 ods. 1 a v súlade s § 4 ods. 5 písm. a) bod 5, bod 6 zákona SNR č. 369/1990 Zb. o obecnom zriadení v znení neskorších predpisov a podľa § 15 ods. 7 Zák. č. 131/2010 Z. z. o pohrebníctve ( ďalej len „ zákon o pohrebníctve“) vydáva toto všeobecne záväzné nariadenie (ďalej len „VZN“) v nasledovnom znení:

**Čl. 1**

**Úvodné ustanovenia**

1)  Týmto VZN ustanovuje ochranné pásmo cintorína (ďalej len pohrebiska[[1]](#footnote-1)) zriadeného

Obcou Vrádište.

2) Účelom tohto VZN je určiť šírku ochranného pásma pohrebiska, pravidlá umiestňovania a povoľovania budov a stavieb v ňom so zreteľom na pietny charakter pohrebiska a ustanovenie činnosti, ktoré nie je možné v ochrannom pásme vykonávať počas pohrebu.

**Čl.  2**

**Určenie ochranného pásma pohrebiska v obci Vrádište**

Šírka ochranného pásma pohrebiska zriadeného vo Vrádišti  sa určuje v rozsahu 20 metrov od hranice pozemku pohrebiska.

**Čl.  3**

**Pravidlá pre umiestňovanie a povoľovanie budov a stavieb v ochrannom pásme pohrebiska**

1. V ochrannom pásme sa zakazuje umiestňovať a povoľovať akékoľvek budovy a stavby s výnimkou budov, ktoré svojím účelom a charakterom slúžia prevádzke pohrebiska alebo s ňou priamo súvisia.
2. V ochrannom pásme pohrebiska je zakázané umiestňovať a nie je možné povoľovať stavby, ktoré svojím vzhľadom, určením, charakterom alebo užívaním môžu mať negatívny vplyv na pietny charakter pohrebiska.
3. Stavby, ktoré s nachádzajú v ochrannom pásme pohrebiska pred účinnosťou tohto VZN zostanú zachované.[[2]](#footnote-2) Na týchto stavbách je možné povoľovať a vykonávať zmeny a udržiavacie práce.[[3]](#footnote-3)

**Čl.  4**

**Pravidlá pre činnosti, ktoré nie je možné v ochrannom pásme vykonávať v ochrannom pásme pohrebiska**

1. V ochrannom pásme pohrebiska sú počas konania pohrebov, cirkevných obradov, alebo pietnych aktov zakázané nasledovné činnosti : kosenie, pílenie, oslavy alebo podujatia pri ktorých je hluk, akákoľvek reprodukcia hudby, alebo hovoreného slova, ktorá by rušila priebeh pohrebu, cirkevného obradu, alebo pietneho aktu.
2. Zákaz podľa ods. 1 tohto článku sa nevzťahuje na vykonávanie neodkladných prác pri odstraňovaní následkov živelných pohrôm, havárií, alebo vykonávaní činností smerujúcich k odstráneniu hroziacej škody na majetku alebo zdraví v nevyhnutnom rozsahu.

**Čl. 5**

**Sankcie**

1. Porušenie ustanovení tohto všeobecne záväzného nariadenia fyzickou osobou môže byť priestupkom podľa  Zák. č. 372/1990 Zb. o priestupkoch v znení neskorších predpisov, za ktorý možno uložiť pokutu do 33 eur.
2. Porušenie ustanovení tohto všeobecne záväzného nariadenia právnickou osobou alebo fyzickou osobou – podnikateľom je správnym deliktom v zmysle § 27b zákona č. 369/1990 Zb. o obecnom zriadení v znení neskorších predpisov, za ktorý sa uloží pokuta do 6 638 eur.
3. Ustanoveniami tohto VZN nie je dotknuté právo príslušných správnych orgánov uložiť § 32 a § 33 zákona č. 131/2010 Z.z. o pohrebníctve.

**Čl. 6**

**Spoločné a záverečné ustanovenia**

Na tomto VZN č. 1/2020 sa uznieslo obecné zastupiteľstvo na svojom rokovaní dňa

02.03.2020 uznesením č. 57/2020.

Vo Vrádišti, dňa 04.03.2020

Milan Kováč

starosta obce

1. pohrebisko je cintorín, kolumbárium, urnový háj, rozptylová lúka a vsypová lúka (§ 2 ods. 1 písm. u) Zák. č. 131/2010 Z.z. o pohrebníctve) [↑](#footnote-ref-1)
2. § 36 ods. 3 Zák. č. 131/2010 Z.z. o pohrebníctve [↑](#footnote-ref-2)
3. § 54 a násl. Zák. č. 50/1976 Zb. o územnom plánovaní a stavebnom poriadku (stavebný zákon) [↑](#footnote-ref-3)